De tyske fyrsten gjenerobret utover våren sine tidligere områder. Fra 14. april 1793 ble Mainz bombardert av tropper fra Østerrike, Preussen, Sachsen, Bayern og Hessen. I juni ble byen beskutt av mer enn 200 kanoner. Beleiringen ble et turistmål, der medlemmer av hoffet reiste til Rhinens høyre bredd for å se spetakkelet som beskytningen forårsaket. De franske troppene kapitulerte 23. juli, etter at en tredele av Mainz var skutt i stykker. De gjenværende jakobinerne ble tatt til fange.